
Kasutusloa väljastamine (Tallinna mnt 19c)
1. ASJAOLUD JA MENETLUSE KÄIK

Narva Linnavalitsusele 25.09.2014 läbivaatamiseks laekus Tallinna mnt 19c kinnistul püstitatud autopesula kasutusloa taotlus (linnavalitsuse dokumendiregistris nr 9575) koos ehitamise tehniliste dokumentidega.
Ehitusseaduse § 34 lõike 2 kohaselt kui kasutusloa taotleja esitatud dokumendid on puudulikud, peab kasutusloa väljastaja võimaldama taotlejal puudused kõrvaldada, määrates selleks taotlejale tähtaja, mis ei või olla lühem kui viis tööpäeva. Ehitusseaduse § 33 lõike 4 kohaselt kasutusluba väljastatakse pärast ehitise ülevaatust ja nõuetele vastavaks tunnistamist. Majandus- ja kommunikatsiooniministri 26.11.2002 määruse nr 11 § 4 kohaselt riiklikku järelevalvet teostav ametnik kirjalikult teatas taotlejale esitatud dokumentatsioonis avastatud puudustest ning teatas ehitise ülevaatuse aja (linnavalitsuse dokumendiregistris nr 9575) 

13.10.2014 taotleja esindaja tagastas ehitusjärelevalve osakonnale kõrvaldatud puudustega dokumentatsiooni, millele oli lisatud riigilõivu maksekorralduse koopia, 09.10.2014 teostusmõõdistuse joonis ning ehitise ülevaatuse akt. Ülevaatuseks kaasatud isikud ülevaatuse aktil kinnitasid oma allkirjadega, et püstitatud autopesula vastab nõuetele ning kasutusloa väljastamiseks takistusi ei ole.

2.   ÕIGUSLIKUD ALUSED

2.1.
Ehitusseaduse § 32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3. OTSUS

Väljastada Tallinna mnt 19c kinnistul püstitatud autopesulale kasutusluba.
4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

